stanford-oval/wikipedia huggingface dataset:
Thesmoforia
Muualla Kreikassa > Saaristossa ja siirtokunnissa

Euboialla Thesmoforia tunnetaan erityisesti Eretriasta. Kreeta oli hyvin vanha Demeterin palvonnan keskus, ja paikallisista kalentereista tunnetaan kuukaudet Eleusinios ja Thesmoforios. Kreetalta kultti omaksuttiin Parokselle, jossa se oli yksi tärkeimmistä. Demeterin pappeuden alullepanijana saarella pidettiin myyteissä Kabarnosta, joka neuvoi Demeterille, minne Persefone oli viety. Kaupungin arkistoja säilytettiin Demeterin temppelissä. Parokselta kultti omaksuttiin Thasokselle.
Thesmoforiaa vietettiin Deloksella, sekä Kyproksella, jossa sen tiedetään olleen yhdeksänpäiväinen. Thesmoforinen kultti tunnetaan Vähästä-Aasiasta Efesoksesta, Miletoksesta, Laodikeiasta, Smyrnasta ja Prienestä. Se tunnetaan myös Makedoniasta, Traakiasta Abderasta, ja niinkin kaukaa kuin Pantikapaionista.
Demeterin kultti tuli Sisiliaan Kreikasta. Syrakusassa Thesmoforiaa eli Demetriaa vietettiin keväisin, kun taas kesällä vietettiin Koreia-juhlaa. Thesmoforiaa vietettiin myös Akragaassa. Katanesta tunnetaan pelkästään naisille omistettu Demeterin juhla. Erityisesti Demeterin kulttikeskuksena saarella oli Henna, jota pidettiin sinä paikkana, jonka läheisyydessä Haades sieppasi Persefonen.
Demeteriä palvottiin laajalti Neapoliissa ja sitä ympäröineellä kreikkalaisalueella. Siihen perustunut Cereen kultti oli ainoa vierasperäinen mysteerikultti, jonka roomalaiset hyväksyivät maassaan. Kreikkalaiset Demeterin papittaret saivat jo varhain Rooman kansalaisuuden. Kymessä eli Cumaessa Demeter Thesmoforoksen papittaren toimi oli matroonoitten arvostetuin kunniatehtävä. Se tunnetaan myös Pompejista.
Aiheesta muualla

Kuvia tai muita tiedostoja aiheesta Thesmoforia Wikimedia Commonsissa
Demeterin patsas Knidoksesta, n. 350–330 eaa.
Kenneth Ross MacKenzie
Aiheesta muualla

Kuvia tai muita tiedostoja aiheesta Kenneth Ross MacKenzie Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa
Radiolinja

Radiolinjan logo 2000–2004
Oy Radiolinja Ab oli suomalainen GSM-operaattori, joka perustettiin 19. syyskuuta 1988. Maailman ensimmäinen GSM-puhelu soitettiin Radiolinjan verkossa 27. maaliskuuta 1991. Yhtiön GSM-verkko avattiin kaupalliseen käyttöön 31.12.1991.
Radiolinjan tunnuslause oli Jotta suomalaiset voisivat puhua enemmän. Se tuli tunnetuksi mainoskampanjalla.lähde?
Kun Radiolinja aloitti, Suomen vakiintunut matkapuhelinoperaattori Telecom Finland (nyk. Telia Finland) käytti ensimmäisen sukupolven matkaviestinnän verkkotekniikkaa (NMT). Näin Radiolinja ensimmäisenä GSM-operaattorina loi heti alusta matkaviestintäsektorille kilpailua Euroopassa. Monet "maailman ensimmäiset" tapahtuivat Radiolinjalla: sillä oli maailman ensimmäinen GSM-verkko, sillä lähetettiin ensimmäinen kahdenkeskeinen SMS-tekstiviesti vuonna 1993, se käynnisti ensimmäisen kiinteiden ja langattomien palveluiden nipun vuonna 1996 ja maailman ensimmäinen maksullinen soittoääni ladattiin vuonna 1998.lähde?
Radiolinjan tuotenimi oli aluksi Europuhelin 950. 950 oli liittymän suuntanumero. Vuoden 1996 suuntanumerouudistuksen jälkeen Radiolinjan liittymien suuntanumerot olivat 050 ja 0500 ja tuotenimi Europuhelin 050. Vuonna 1997 Radiolinja kutsui tuotettaan nimellä GSM 050.
Radiolinja laajeni Viroon vuonna 1995. Radiolinjan tytäryhtiö Radiolinja Eesti AS avasi GSM-verkon kaupalliseen käyttöön 10.1.1995.
Radiolinjan asiakasmäärä kasvoi 1990-luvulla voimakkaasti. Kun vuoden 1992 lopussa Radiolinjan GSM-liittymiä oli 2250, vuoden 1997 lopussa niitä oli jo yli puoli miljoonaa.
Radiolinja oli alun perin mukana suomalaisten paikallispuhelinyhtiöiden yhteenliittymässä, Finnetissä. 1990-luvun puolivälissä Elisa (entinen Helsingin Puhelin Oy, alun perin Helsingin Puhelinyhdistys, HPY) hankki enemmistön Radiolinjasta, mikä lopulta johti Radiolinjan, Radiolinja Origon ja Elisan fuusioon. Tässä vaiheessa Elisa oli hankkinut myös muita alan yrityksiä, kuten Soon Communicationsin (aikaisemmin Tampereen Puhelin Oyj).
Vuodesta 2004 lähtien operaattorin nimeksi tuli emoyhtiön nimi Elisa.
Aiheesta muualla

Historia, Radiolinja (Elisa 2004)
Pörssitieto: Oy Radiolinja Ab.
Päiväntasaaja

Päiväntasaaja eli ekvaattori on kuvitteellinen suora viiva maapallon ympäri juuri pohjoisnavan ja etelänavan puolivälissä. Päiväntasaaja jakaa maapallon pohjoiseen ja eteläiseen pallonpuoliskoon.  Maantieteellisinä koordinaatteina ilmaistuna päiväntasaajan leveysaste on nolla.
Geodesia

Päiväntasaaja on maapallon pisin leveyspiiri, ja ainoa leveyspiiri, joka on isoympyrä. Maapallo on päiväntasaajan kohdalla ympärysmitaltaan 40 075 kilometriä. Myös maapallon halkaisija on päiväntasaajan kohdalla suurimmillaan, 12 756 kilometriä, joka on 43 kilometriä enemmän kuin napojen välinen halkaisija. Ero näkyy myös merenpinnan tasossa. Tämä päiväntasaajan pullistuma aiheutuu maapallon kiertoliikkeestä, jonka aiheuttama kehänopeus on suurimmillaan päiväntasaajalla, 1 670 kilometriä tunnissa. Pullistuma aiheuttaa sen, että Maan painovoima on päiväntasaajalla hiukan pienempi kuin muualla. Tämä yhdistettynä kiertoliikkeen aiheuttamaan keskipakoisvoimaan tekee päiväntasaajan läheisyydestä parhaan paikan laukaista avaruusaluksia ja satelliitteja.
Myös muiden planeettojen kohdalla puhutaan päiväntasaajasta.
Vuorokausi

Aurinko paistaa päiväntasaajalla kohtisuoraan ylhäältä eli zeniitistä kevätpäiväntasauksen ja syyspäiväntasauksen aikaan. Aurinko myös nousee ja laskee päiväntasaajalla nopeammin kuin muualla maapallolla, ja päivä vaihtuu yöksi vain muutamassa minuutissa. Päiväntasaaja on saanut suomenkielisen nimensä siitä, että sen kohdalla päivän pituus on vuoden ympäri tasaisesti 12 tuntia, kuten yönkin.
Ilmasto

Päiväntasaajalla on kautta vuoden yleensä kuumaa. Monilla paikoilla on kaksi vuodenaikaa, sadekausi ja kuivakausi. Sadekausi kestää usein suurimman osan vuodesta, ja sen ansiosta päiväntasaajalla kasvaa trooppisia sademetsiä Amazoniasta Kongon kautta Kaakkois-Aasiaan. Päiväntasaajan seudut eivät ole maapallon kuumimpia, sillä korkea ilmankosteus viilentää aluetta hiukan. Kuivia alueita päiväntasaajalla ovat korkeat seudut, mukaan lukien lähes sateeton Atacaman aavikko Etelä-Amerikassa. Päiväntasaajan sademetsien eliöstö on hyvin rikas.
Jotkut klimatologit määrittelevät tietyn paikan ilmaston ekvaattoriseksi eivätkä pelkästään trooppiseksi, jos keskilämpötilat poikkeavat lämpimimmän ja kylmimmän välillä 3 °C tai vähemmän. Klimatologi Wladimir Köppen asetti alun perin ekvaattorisen ilmaston vuosittaisen lämpötilavaihteluvälin rajaksi 5 °C. Hän sijoitti i-kirjaimen soveltuvien luokittelunimien jälkeen (Af, Am, Aw tai As) niille ilmastoille, jotka täyttivät edellä mainitun lämpötilavaihteluehdon. Tämä lämpötilavaihteluväli kavennettiin myöhemmin 3 °C:seen, jotta ilmastovyöhykkeet "ekvaattorinen ilmasto" ja "trooppinen ilmasto" olisivat maantieteelliseltä kooltaan lähempänä toisiaan.
Maamerkit

Päiväntasaajalle on eri maissa pystytetty näyttäviä maamerkkejä.
"Mitad del Mundo" Ecuadorissa.
"Marco Zero" Macapássa, Brasiliassa.
Ilhéu das Rolasin lomakohteessa São Tomé ja Príncipella.
Päiväntasaajalla sijaitsevat valtiot ja meret

Päiväntasaaja kulkee 11 valtion maa- ja merialueiden poikki. Suurimmaksi osaksi se kulkee merialueiden yli. Tiheintä päiväntasaajan seudun ihmisasutus on muun muassa Ecuadorissa, jonka pääkaupunki Quito on lähes tarkalleen päiväntasaajalla.
Päiväntasaajan valtiot ovat lännestä itään luettuina seuraavat, alkaen päivämäärärajalta:
| Koordinaatit | Valtio tai meri | Huomautus |
| --- | --- | --- |
| 0°N, 180°W | Tyynimeri |  |
| 0°0′N, 91°35′W |  Ecuador | Isabela, yksi Galápagossaarista |
| 0°0′N, 91°13′W | Tyynimeri |  |
| 0°0′N, 80°6′W |  Ecuador | Kulkee Quiton ohi 24 kilometrin päässä sen pohjoispuolella |
| 0°0′N, 75°32′W |  Kolumbia | Ei kulje Perun kautta, mutta rajan pohjoisin kohta on 4,3 km päiväntasaajalta etelään |
| 0°0′N, 70°3′W |  Brasilia | Kulkee Amazonasin, Roraiman, Parán ja Amapán osavaltioiden kautta |
| 0°0′N, 49°20′W | Atlantin valtameri |  |
| 0°0′N, 6°31′E |  São Tomé ja Príncipe | Ilhéu das Rolas |
| 0°0′N, 6°31′E | Atlantin valtameri | Guineanlahti |
| 0°0′N, 9°21′E |  Gabon |  |
| 0°0′N, 13°56′E |  Kongon tasavalta | Kulkee Makouan kaupungin kautta. |
| 0°0′N, 17°46′E |  Kongon demokraattinen tasavalta |  |
| 0°0′N, 29°43′E |  Uganda |  |
| 0°0′N, 32°22′E | Victoriajärvi | Kulkee joidenkin Ugandaan kuuluvien saarten kautta |
| 0°0′N, 34°0′E |  Kenia |  |
| 0°0′N, 41°0′E |  Somalia |  |
| 0°0′N, 42°53′E | Intian valtameri | Kulkee  Malediiveille kuuluvien Huvadhun atollin ja Fuvahmhulahin saarten välitse |
| 0°0′N, 98°12′E |  Indonesia | Batusaaret, Sumatra ja Linggasaaret |
| 0°0′N, 104°34′E | Karimatansalmi |  |
| 0°0′N, 109°9′E |  Indonesia | Borneo |
| 0°0′N, 117°30′E | Makassarinsalmi |  |
| 0°0′N, 119°40′E |  Indonesia | Sulawesi (Celebes) |
| 0°0′N, 120°5′E | Tomininlahti |  |
| 0°0′N, 124°0′E | Molukkienmeri |  |
| 0°0′N, 127°24′E |  Indonesia | Kayoa ja Halmahera |
| 0°0′N, 127°53′E | Halmaheranmeri |  |
| 0°0′N, 129°20′E |  Indonesia | Gebesaaret |
| 0°0′N, 129°21′E | Tyynimeri | Kulkee 13 km Aranukan atollin eteläpuolitse  Kiribatissa ja   21 km Bakerin saaren eteläpuolitse |
Päiväntasaajan Guinea ei nimestään huolimatta sijaitse päiväntasaajalla. Siihen kuuluva Annobónin saari on päiväntasaajan eteläpuolella, muu osa maata sen pohjoispuolella.
Aiheesta muualla

Kuvia tai muita tiedostoja aiheesta Päiväntasaaja Wikimedia Commonsissa
Kevätpäiväntasauksen aikana Aurinko paistaa kohtisuoraan päiväntasaajalle.
Kapteeni (urheilu)

Real Madridin kapteeni Raúl kapteeninnauha käsivarressaan vuonna 2007.
Kapteeni on joukkueurheilussa yhdelle joukkueen jäsenistä annettava tehtävä. Se voi olla pelkästään kunnianosoitus, mutta usein kapteeni toimii myös joukkueen henkisenä ja pelillisenä johtajana sekä joissakin lajeissa puheyhteytenä joukkueensa ja ottelun erotuomarin välillä. Erotuomari voi ilmoittaa joukkueen yleiseen käyttäytymiseen liittyvät havaintonsa joukkueen kapteenille. Kapteenilla ei ole kuitenkaan sääntöihin perustuvia oikeuksia valittaa erotuomarin ratkaisuista.
Jalkapallossa ja salibandyssä kapteeni voidaan tunnistaa hänen vasemmassa käsivarressaan kantamastaan nauhasta. Jääkiekossa kapteenilla on rintamuksessaan vasemmalla C-kirjain, joka tulee englannin kielen sanasta captain. Joukkueella on usein myös yksi tai useampi varakapteeni, joka ottaa tehtävän hoitaakseen varsinaisen kapteenin ollessa estynyt. Jääkiekossa varakapteenilla on rintamuksessaan vasemmalla A-kirjain, joka tulee englannin kielen sanoista alternate captain. Joskus varakapteenista käytetään myös virallisesta poikkeavaa englanninkielistä nimitystä assistant captain. Jääkiekossa maalivahti ei voi toimia joukkueen kapteenina tai varakapteenina, mutta jalkapallossa ja salibandyssä voi.
Montreal Canadiensin kapteenina toiminut Saku Koivu C-kirjain rinnassaan.
Jääkiekossa ja salibandyssa kapteeni on joukkueen ainoa pelaaja, jolla on oikeus keskustella sääntötulkinnoista erotuomarin kanssa.
Kapteeniksi nimitetään usein joku joukkueen vanhimmista, kokeneimmista tai parhaista pelaajista.
Kapteenin tehtäviä eri urheilulajeissa

Jalkapallossa kapteenin virallisina tehtävinä on ottaa osaa alkupotkua ja rangaistuspotkukilpailua edeltäviin kolikonheittoihin.
Joukkueen voittaessa on tavallista, että kapteeni käy kunniatehtävänään hakemassa pokaalin tai vastaavan palkinnon ja nostaa sen ensimmäisenä ilmaan.
Jalkapallossa kapteeni esittelee joukkueensa ennen ottelua, jos ottelua on tullut katsomaan joku arvovaltainen henkilö. Esimerkiksi Englannissa ennen FA Cupin finaalia käy usein joku kuninkaallisista kättelemässä joukkueet.
Jalkapallossa, salibandyssa ja jääkiekossa joukkueet menevät ottelun jälkeen kättelyyn kapteenien johdolla.
Pesäpallossa kapteenit suorittavat hutunkeiton.
Korisliigassa mestarijoukkueen kapteeni leikkaa korisukan mestaruuden ratkettua. Tämä tapa on ollut käytössä vuodesta 1978 alkaen.
Vieremän terveyskeskus

| Vieremän terveyskeskus |
| --- | --- |
Osoite:  Ponssentie 11, 74200 Vieremä
Sijainti:  Vieremä
Koordinaatit:  63.74548°N, 27.00354°E
Käyttäjä:  Pohjois-Savon hyvinvointialue
Vieremän terveyskeskus, Vastaanotot
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Vieremän terveyskeskus on Vieremän kunnassa Pohjois-Savossa,  Pohjois-Savon hyvinvointialueen ylläpitämä julkisen palvelun terveyskeskus. Aiemman korvannut uusi terveyskeskusrakennus päätettiin rakentaa vuonna 2013. Uudisrakennus valmistui v. 2015, arkkitehtina ja rakennesuunnittelijana Esa Säkkinen.
Perusterveydenhoidon päivystys ja kiireellinen hoito tarjotaan Iisalmen sairaalassa (Riistakatu 23, Iisalmi).
Aiheesta muualla

Sairaanhoitajan/terveyskeskuslääkärin vastaanotto (Arkistoitu – Internet Archive) (ylasavonsote.fi)
Ticonderogan linnoituksen valtaus

Ticonderogan linnoituksen valtaus tapahtui New Yorkin osavaltion pohjoisosassa Yhdysvaltojen vapaussodan alkuvaiheessa 10. toukokuuta 1775.
Toukokuussa 1775 Ticonderogan linnoituksessa oli brittiarmeijan 22 sotilaan varuskunta. Amerikkalaiseverstien Ethan Allenin ja Benedict Arnoldin johdolla pieni joukko vermontilaisia miliisejä valtasivat linnoituksen kävelemällä sisään lukitsemattomasta portista. Koska britit olivat nukkumassa valtaus onnistui ilman uhreja.
Amerikkalaiset saivat saalikseen ison määrän kanuunoita ja ruutia, jotka kuljetettiin talvella 1775–1776 täydennysmateriaaliksi Bostonin piirittäjille 300 kilometrin päähän.
Capcom

| Capcom Co> , Ltd |
| --- | --- |

Yritysmuoto:  osakeyhtiö
ISIN:  JP3218900003
Perustettu:  1983
Toimitusjohtaja:  Kenzo Tsujimoto
Puheenjohtaja:  Haruhiro Tsujimoto
Kotipaikka:   Osaka, Japani
Toimiala:  videopeliteollisuus
Tuotteet:  Resident Evil Devil May Cry Mega Man Ace Attorney Street Fighter Onimusha
Liikevaihto:   66,8 miljardia jeniä (2010)
Nettotulos:   2,2, miljardia jeniä
Henkilöstö:  2 476 (2013)
Kotisivu:  www.capcom.com
Infobox OKVirheellinen NIMI-arvo: 
Capcomin Pääkonttori Osakassa
Capcom on japanilainen videopelien kehittämiseen ja julkaisuun keskittynyt yritys. Yhtiön päämaja sijaitsee Japanin Osakassa.
Vuonna 1979 on perustettu I.R.M Corporation tarkoituksena myydä elektronisia pelilaitteita kun taas Capcom perustetaan vuonna 1983 tarkoituksena myydä ohjelmia: perustamispäivä on toisinaan merkitty aikaisemman yhtiön perustamispäiväksi.
Pelisarjat

Yhtiön tunnetuimpiin pelisarjoihin lukeutuvat:
Mega Man -pelisarja. Capcomin laajin tuoteperhe, joka alkoi yksinkertaisina 2D-räiskintätasohyppelynä, mutta joka on kehittynyt lukuisiin eri suuntiin.
Disney-elokuviin ja -televisiosarjoihin perustuvia lisenssipelejä NES-konsolilla. Muun muassa DuckTales ja  Chip ’n Dale: Rescue Rangers
Street Fighter, tappelupelisarja
Resident Evil, joka teki selviytymiskauhusta kuuluisan.
Ace Attorney, -sarja jossa ratkotaan rikoksia Phoenix Wrightin, puolustusasianajajan näkökulmasta.
Onimusha-pelisarja
Devil May Cry -pelisarja
Monster Hunter -pelisarja
Näiden ohella Capcom on tehnyt lukuisia muita pelejä, kuten roolipelisarja Breath of Fire, toimintapelit Lost Planet ja Viewtiful Joe, rooli- ja toimintapeli Chaos Legion, japanilaisiin myytteihin perustuva toimintapeli Okami sekä urheilupeli Gold Medal Challenge.
Vuonna 2008 Street Fighter II oli Capcomin eniten myynyt peli.
Kritiikki

Capcom on pitänyt lukuisia vanhoja pelisarjojaan hengissä, joidenkin mielestä jopa väkisin. Varsinkin Mega Man -pelit ovat kärsineet tästä, mutta jo aiemmin Street Fighter 2 ehdittiin leimata Capcomin rahastusvälineeksi sen lukuisten päivitystä muistuttavien uusioversioiden takia.
Tuoreempia kritiikin aiheita edustaa Capcomin toimintatapa liittyen maksulliseen lisäsisältöön. Esimerkiksi pelissä Street Fighter X Tekken on useita pelihahmoja jotka löytyvät jo pelilevyn sisältä valmiina, mutta ne eivät ole käytettävissä ennen maksua.
Muu kritiikki liittyy pelien julkaisemiseen tai perumiseen. Mega Man -pelisarjan faniyhteisöt katsoivat tuomitsevasti pelin Mega Man Legends 3 kehitystyön perumisen yllättäen. Toinen esimerkki on Ace Attorney -pelisarjaan kuuluvan pelin Gyakuten Kenji 2:n julkaisematta jättäminen Japanin ulkopuolella.
Elokuvia ja pelejä

Capcom on ollut mukana myös elokuva-alalla, vaikka yhtiöllä ei ole varsinaista televisio- tai elokuvahaaraa. 1990-luvun taitteessa Capcom kehitti lukuisia Disney-hahmoihin pohjautuvia pelejä Nintendon ja Segan konsoleille. Capcomin pelien pohjalta tehdyistä elokuvista länsimaissa tunnetuimmat ovat Street Fighter (Columbia-Tristar (1994) sekä Resident Evil -elokuvasarja. Suurinta mainetta Capcom-elokuvat ovat ansainneet Japanissa, jossa laaja ja suosittu OVA-formaatti (Original Video Adapation) on ollut joillekin yhtiöille suoranainen kultakaivos. Erityisesti Street Fighter ja Mega Man -sarjojen pohjalta on tehty anime-elokuvia ja -sarjoja. Uusin Capcom-elokuva on Gyakuten Saiban, joka perustuu Phoenix Wright: Ace Attorney -peliin.
Aiheesta muualla

Wikimedia Commonsissa on kuvia tai muita tiedostoja aiheesta .
Capcom Euroopan kotisivu (Arkistoitu – Internet Archive) (englanniksi, ranskaksi ja saksaksi)
Capcom Vs. pelisarjat
| --- | --- |
Marvel vs. Capcom:   X-Men vs. Street Fighter  Marvel Super Heroes vs. Street Fighter  Clash of Super Heroes  New Age of Heroes  Fate of Two Worlds 
SNK vs. Capcom:   Capcom vs. SNK: Millennium Fight 2000  Capcom vs. SNK 2 
Muut:   Tatsunoko vs. Capcom: Ultimate All-Stars
Alfonso V (Portugali)

| Afonso V |
| --- | --- |
 Afonso V, käsinväritetty aikalaispiirros, Georg von Ehingen (1428-1508)
Portugalin kuningas
Valtakausi:  9. syyskuuta 1438 – 10. marraskuuta 1477
Edeltäjä:  Edvard I
Seuraaja:  Juhana II
Sijaishallitsija:  Leonor de Aragon (1438–1439) Pedro (1439–1448)
Valtakausi:  15. marraskuuta 1477 – 28. elokuuta 1481
Edeltäjä:  Edvard I
Seuraaja:  Juhana II

Syntynyt:  15. tammikuuta 1432 Sintra, Portugali
Kuollut:  28. elokuuta 1481 (49 vuotta) Sintra, Portugali
Puoliso:  Isabel de Coimbra (1450–1455) Juana la Beltraneja (1475–1481)
Lapset:  João  Juana Juhana II
Suku:  Aviz
Isä:  Edvard I
Äiti:  Leonor de Aragon
Uskonto:  roomalaiskatolilaisuus
Nimikirjoitus:  
Afonso V Afrikkalainen (port. Afonso V o Africano); (15. tammikuuta 1432 Sintra, Portugalin kuningaskunta – 28. elokuuta 1481, Sintra) oli Portugalin ja Algarven kuningas vuosina 1438–1477.
Suku

Afonso nousi muodolliseksi valtiaaksi jo kuusivuotiaana isänsä Edvard I:n kuoltua vuonna 1438. Edvardin testamentti määräsi Afonson äidin Leonor de Aragonin sijaishallitsijaksi poikansa alaikäisyyden ajaksi, mutta kansankokous valitsikin sijaishallitsijaksi Afonson sedän Coimbran herttua Pedron. Pedron vaikutusvalta kasvoi, kun hän sai järjestettyä avioliiton nuoren Afonson ja tyttärensä Isabelin välille. Pedron ja Edvardin I:n velipuoli, Juhana I:n avioton poika Afonso, joka oli saanut Bragançan herttuan arvonimen, tavoitteli myös sijaishallitsijuutta. Afonson sisar Juana oli Kastilian kuningatar ja Henrik IV:n puoliso. He saivat yhden tyttären, Juana la Beltranejan, jota epäiltiin jonkun muun kuin kuninkaan lapseksi.
Kuningas

Afonso V ryhtyi hallitsemaan itse tultuaan täysi-ikäiseksi vuonna 1448. Hän kumosi sijaisvallan aikana asetetut lait, julisti setänsä kapinalliseksi ja kävi verisen Alfarrobeiran taistelun toukokuussa 1449, jossa entinen sijaishallitsija sai surmansa. Bragançan herttuan joukot olivat taistelussa nuoren kuninkaan puolella, ja näin Bragançan sukuhaaran vaikutusvalta kasvoi. Afonso oli edelleen vahvasti muitten vaikutukselle altis, ja hän jakoi suosiotaan harkitsemattomasti.
Tämän jälkeen Afonso kiinnitti huomionsa Afrikkaan ja laajensi siellä Portugalin alueita. Hän sai vuonna 1452 paavi Nikolaus V:ltä bullan Dum Diversas, joka valtuutti kuninkaan alistamaan saraseenit ja pakanat orjuuteen. Tätä bullaa käytettiin Portugalin orjakaupan luvallisuuden perustana Länsi-Afrikassa. Pohjois-Afrikassa hän valloitti Alcácer Ceguerin (Ksar es-Seghir) vuonna 1458, epäonnistui valloittamaan Tangerin vuonna 1463, valloitti Arzilan vuonna 1471 ja lopulta valloitti myös Tangerin.
Afrikan jälkeen Afonson huomio kiinnittyi taas Euroopan puolelle. Palattuaan Portugaliin vuonna 1475 hänen kunnianhimonsa johti hänet Kastiliaan, jossa kaksi prinsessaa kiistivät hänen valtaistuimen periytymisensä. Kun Afonso oli avioitunut/kihlautunut kruununtavoittelija Juana la Beltranejan kanssa, hänet julistettiin Kastilian ja Leónin kuninkaaksi. Seuraavana vuonna 1476 Kastilian kuningatar Isabella Katolilaisen puoliso Ferdinand Katolilainen voitti hänen joukkonsa Toron taistelussa maaliskuussa 1476. Hän meni Ranskaan saadakseen Ludvig XI:n apua, mutta joutuessaan Ranskan hallitsijan pettämäksi hän luopui kruunusta poikansa Juhana III:n hyväksi. Palattuaan Portugaliin, hänen poikansa pakotti hänet kuitenkin ottamaan uudelleen hallitsijan toimen, jota hän jatkoi vielä kaksi vuotta. Hän allekirjoitti Alcáçovasin rauhansopimuksen vuonna 1479, jossa hän luopui kaikista vaatimuksista Kastiliaan.
Sen jälkeen hän vaipui syvään melankoliaan ja vetäytyi Sintran luostariin, missä hän kuoli 49-vuotiaana elokuussa 1481. Hän kuoli ennen kuin cortes eli säätykokous ehti kokoontua ratifioimaan hänen kruunusta luopumisensa.
Avioliitot ja jälkeläiset

Afonso avioitui 6. toukokuuta 1447 serkkunsa Coimbran herttuatar, infanta Isabelin (1432–1455) kanssa, joka oli infante, Coimbran herttua Pedron, joka toimi Afonson sijaishallitsijana tämän alaikäisyyden aikana ja Urgelin herttuatar Isabella de Aragonin tytär. Isabel oli saanut kattavan, Christine de Pisanin teosten vaikuttaman renessanssihumanistisen koulutuksen.
Heille syntyi oli kolme lasta:
João, Portugalin prinssi (29. tammikuuta 1451), kuoli alle vuoden ikäisenä
Juana, Portugalin prinsessa (6. helmikuuta 1452 – 12. toukokuuta 1490), tunnetaan nimellä Portugalin Pyhä Juana tai Pyhä prinsessa Juana, julistettiin autuaaksi vuonna 1693
Juhana II (3. maaliskuuta 1455 – 25. lokakuuta 1495), seurasi isäänsä Portugalin kuninkaana
Puolisonsa kuoleman jälkeen vuonna 1455 hänellä oli ainakin yksi avioliiton ulkopuolinen lapsi Maria Soares da Cunhan, Afonson ylikamariherra Fernao de Sa Alcoforadon tyttären kanssa:
Álvaro Soares da Cunha (1466–1557), kuningashuoneen jäsen, Quintas-suvun herra Sao Vicente de Pinheirossa Portossa ja ruttovartioston päällikkö Portossa
Afonso avioitui tai kihlautui toisen kerran Kastilian kuningas Henrik IV:n kuoltua, vuonna 1475 sisarentyttärensä Kastilian prinsessa Juana la Beltranejan kanssa varmistaakseen suvun kunnian ja kruunun pysymisen perheessä, mutta Kastilian perimyssota päättyi kuningattareksi julistautuneen Henrik IV:n sisarpuolen Isabella Katolilaisen voittoon. Afonso haki turhaan Ranskasta tukea kruununperimyskysymyksiin, masentui ja luopui vallasta vuonna 1477 poikansa Juhana II:n hyväksi ja vetäytyi luostariin, missä kuoli vuonna 1481.
Pallontallaajat.net

Pallontallaajat.net oli reppureissaajien ja muiden omatoimimatkailijoiden verkkosivusto, josta löysi muun muassa muiden matkaajien kokemuksia ja vihjeitä.
Sivustolla olevien hakukoneiden ja linkkien kautta pystyi etsimään ja varaamaan lentoja, hostelleja, hotelleja, vuokra-auton, yms. Pallontallaajat.net ei ollut matkatoimisto, sivustolla ei ollut tarjolla valmismatkoja eivätkä palvelut olleet myöskään osa valmismatkaa.
Merkittävin osio sivustolla olikin aktiviisten käyttäjien ylläpitämä keskustelufoorumi.
Sivujen historiaa

Sivut tunnettiin alun perin nimellä Interrail FAQ. Tuolloin sivut sisälsivät nimensä mukaisesti tietoa lähinnä interrail-matkustuksesta. Tämän jälkeen nimenä oli jonkin aikaa Interrail & Omatoimimatkailu, kunnes kesällä 2003 nimeksi (ja myös www-osoitteeksi) vakiintui Pallontallaajat.net. Sisältö on muuttunut ajan myötä pelkästään interrailiä koskevasta materiaalista yhä enemmän omatoimimatkailua laajemmin käsitteleväksi.
Vuoden 2007 Matkamessuilla Pallontallaajat.net valittiin matkailun parhaaksi nettisivustoksi.
Aiheesta muualla

Pallontallaajat.net (arkistoitu)
Sakramenttikokous
Aiheesta muualla

Sakramenttikokous LDS-kirkon verkkosivustolla